CELEX: 32012D0442
Language: et
Date: 2012-07-24 00:00:00
Title: 2012/442/EL: Nõukogu otsus, 24. juuli 2012 , seisukoha kohta, mille Euroopa Liit võtab EMP ühiskomitees seoses EMP lepingu II lisa ( „Tehnilised normid, standardid, katsetamine ja sertifitseerimine” ) muutmisega

28.7.2012   
            
            
               ET
            
            
               Euroopa Liidu Teataja
            
            
               L 202/1
            
         NÕUKOGU OTSUS,
   24. juuli 2012,
   seisukoha kohta, mille Euroopa Liit võtab EMP ühiskomitees seoses EMP lepingu II lisa („Tehnilised normid, standardid, katsetamine ja sertifitseerimine”) muutmisega
   (2012/442/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2 ja artikli 168 lõike 4 punkti b koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna leping (2) („EMP leping”) jõustus 1. jaanuaril 1994.
            
         
               (2)
            
            
               EMP lepingu artikli 98 kohaselt võib EMP ühiskomitee otsustada muuta muu hulgas EMP lepingu II lisa.
            
         
               (3)
            
            
               EMP lepingu II lisa sisaldab tehnilisi norme, standardeid, katsetamist ja sertifitseerimist käsitlevaid erisätteid ja -korda.
            
         
               (4)
            
            
               EMP lepingusse tuleb inkorporeerida komisjoni 7. detsembri 2011. aasta rakendusmäärus (EL) nr 1274/2011 ELi kooskõlastatud mitmeaastase kontrolliprogrammi kohta aastateks 2012, 2013 ja 2014, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (3).
            
         
               (5)
            
            
               EMP lepingusse inkorporeeriti teatavate kohandustega EMP EFTA riikide jaoks komisjoni 5. detsembri 2008. aasta määrus (EÜ) nr 1213/2008 kooskõlastatud mitmeaastase ühenduse kontrolliprogrammi kohta aastateks 2009, 2010 ja 2011, et tagada vastavus piirnormidele ja hinnata tarbijate kokkupuudet taimsetes ja loomsetes toiduainetes või nende pinnal esinevate pestitsiidijääkidega (4).
            
         
               (6)
            
            
               Kuna määrus (EÜ) nr 1213/2008 on kehtetuks tunnistatud ning tuleks seetõttu kehtetuks tunnistada ka EMP lepingu alusel, tuleks nimetatud kohandused üle võtta rakendusmäärusesse (EL) nr 1274/2011. Kohandused on seotud Islandi poolt kontrollitavate pestitsiidide ning Islandi ja Norra poolt igalt tootelt võetavate ja analüüsitavate proovide arvuga, samuti võetakse neis arvesse eelkõige Islandi laborite piiratud võimalusi pestitsiidijääkide analüüsimiseks.
            
         
               (7)
            
            
               Seetõttu tuleks EMP lepingu II lisa vastavalt muuta.
            
         
               (8)
            
            
               EMP ühiskomitees võetav liidu seisukoht peaks tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab EMP ühiskomitees seoses EMP lepingu II lisa („Tehnilised normid, standardid, katsetamine ja sertifitseerimine”) muutmisega, põhineb käesolevale otsusele lisatud EMP ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Brüssel, 24. juuli 2012
      
         
            Nõukogu nimel
         
         
            eesistuja
         
         A. D. MAVROYIANNIS
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 325, 8.12.2011, lk 24.
   
      (4)  ELT L 328, 6.12.2008, lk 9.
   
      EELNÕU
      EMP ÜHISKOMITEE OTSUS
      nr …/…,
      …,
      millega muudetakse Euroopa Majanduspiirkonna lepingu II lisa („Tehnilised normid, standardid, katsetamine ja sertifitseerimine”)
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga („EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingu II lisa on muudetud EMP ühiskomitee … otsusega nr …/… (1).
               
            
                  (2)
               
               
                  EMP lepingusse tuleb inkorporeerida komisjoni 7. detsembri 2011. aasta rakendusmäärus (EL) nr 1274/2011 ELi kooskõlastatud mitmeaastase kontrolliprogrammi kohta aastateks 2012, 2013 ja 2014, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (2).
               
            
                  (3)
               
               
                  Euroopa Liidus on tunnistatud kehtetuks komisjoni 5. detsembri 2008. aasta määrus (EÜ) nr 1213/2008 kooskõlastatud mitmeaastase ühenduse kontrolliprogrammi kohta aastateks 2009, 2010 ja 2011, et tagada vastavus piirnormidele ja hinnata tarbijate kokkupuudet taimsetes ja loomsetes toiduainetes või nende pinnal esinevate pestitsiidijääkidega, (3) mis on EMP lepingusse inkorporeeritud ja mis tuleb sellest tulenevalt EMP lepingust välja jätta,
               
            
                  (4)
               
               
                  Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XII peatükki muudetakse järgmiselt:
      
                  1)
               
               
                  punkt 54zzzzb (komisjoni määrus (EÜ) nr 1213/2008) jäetakse välja;
               
            
                  2)
               
               
                  punkti 65 (komisjoni määrus (EL) nr 1171/2011) järele lisatakse järgmine punkt:
                  
                              „66.
                           
                           
                              
                                 32011 R 1274: komisjoni rakendusmäärus (EL) nr 1274/2011, 7. detsember 2011, ELi kooskõlastatud mitmeaastase kontrolliprogrammi kohta aastateks 2012, 2013 ja 2014, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (ELT L 325, 8.12.2011, lk 24).
                           
                        Käesolevas lepingus loetakse kõnealuse määruse sätteid järgmiste kohandustega:
                  
                              1.
                           
                           
                              Artiklisse 1 lisatakse järgmine tekst:
                              „Island võib 2012., 2013. ja 2014. aastal jätkata proovide võtmist ja analüüsimist neilt 61 pestitsiidilt, mida vaadeldi 2011. aastal Islandi turul müüdavates toiduainetes.”
                           
                        
                              2.
                           
                           
                              II lisa punkti 5 lisatakse järgmine tekst:
                              
                                          „IS
                                       
                                       
                                          12 (*)
                                          15 (**)
                                       
                                    
                                          NO
                                       
                                       
                                          12 (*)
                                          15 (**)” ”
                                       
                                    
                        
            Artikkel 2
      Rakendusmääruse (EL) nr 1274/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub …, eeldusel et EMP ühiskomiteele on esitatud kõik EMP lepingu artikli 103 lõike 1 kohased teated (4).
      Artikkel 4
      Käesolev otsus avaldatakse Euroopa Liidu Teataja EMP osas ja selle EMP kaasandes.
      
         Brüssel, …
         
            
               EMP ühiskomitee nimel
            
            
               eesistuja
            
            
               EMP ühiskomitee sekretärid
            
         
      
      
         (1)  ELT L …
      
         (2)  ELT L 325, 8.12.2011, lk 24.
      
         (3)  ELT L 328, 6.12.2008, lk 9.
      
         (4)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]